روسیه نینگ بیرلشگن ملت لر تشکیلاتی دایمی نماینده سی واسیلی نبینزیا, ترتیب له گن مطبوعاتی کنفرانسی جریانیده امریکا قوشمه ایالتلری بیلن افغانستان مسئله سی بوییچه مصلحت قیلیاتگن لیک لری نی بیلدیردی.
باشقه اولکه لردن افغانستان گه ترورچی کیلیاتگن لیگی نی بیلدیرگن نبینزیا, "افغانستان ده بیر آجندا میز یوق.  افغانستان ییتکچیلیگیده بیر ییچیم یولی گه طرفدار میز.  بیر کیلیشوو نینگ بحث موضوعی بولیشی تقدیرده قوللب- قُوَتلَیمیز" دییه قید ایتدی.
افغانستان جمهوررئیسی محمد اشرف غنی رهبریتی ده گی حکومت جهتی دن کتته بیر تهدید دن عبارت بولگن طالبان گروهی افغانستان ده ایریم منطقه لر نی اوز کنترولی آستی گه آلگن وضعیتده.
امریکا قوشمه ایالت لری بیلن طالبان اورته سیده گی سونگگی مذاکره لر, افغانستان ده  طالبان نینگ کنترولی آستیده گی منطقه لرگه ترور تشکیلات لری نینگ جایله شیب آلمس لیگی شرطی بیلن امریکالیک حربی لر نینگ افغانستان دن بوتونلی چیقیشی پلانی دایره سیده آلیب باریلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
